2. ΝΟΜΟΘΕΤ. ΔΙΑΤΑΓΜΑ υπ’ αριθ. 111 της 17/23 Οκτ. 1974 (ΦΕΚ Α΄ 310) Περί κυρώσεως των από 1 Σεπτ. 1961 τροπολογιών επί το άρθρ. ΙΙΙ της Συμφωνίας περί Διεθνούς Οργανισμού Χρηματοδοτήσεως. Άρθρ.1.-Κυρούται και κτώνται ισχύν νόμου, από 1ης Σεπτ. 1961, αι τροπολογίαι των τμημάτων 2 και 3 (ιν) του άρθρ. ΙΙΙ της Συμφωνίας περί Διεθνούς Οργανισμού Χρηματοδοτήσεως, (ανωτ. αριθ. 1), επί σκοπώ καθιερώσεως νέων μορφών χρηματοδοτήσεως, υπό του Οργανισμού και αρχών διεπουσών τας εργασίας αυτού. Το κείμενον τούτων εν πρωτοτύπω εις την Αγγλικήν γλώσσαν και εν μεταφράσει εις την Ελληνικήν έχει ως έπεται: Μετάφρασις εκ του αγγλικού: Άρθρον ΙΙΙ Εργασίαι Τμήμα 2: Μορφαί Χρηματοδοτήσεως: Τροποποιείται ως ακολούθως: «Ο Οργανισμός δύναται να προβαίνη εις επενδύσεις των κεφαλαίων αυτού υπό τοιαύτην μορφήν ή μορφάς ας θέλει κρίνει συμφερωτέρας κατά τας περιστάσεις». Τμήμα 3: Αρχαί διέπουσαι τας εργασίας: Τροποποιείται ως ακολούθως: (ιν) «Ο Οργανισμός δεν θέλει αναλαμβάνει την ευθύνην της διοικήσεως οιασδήποτε επιχειρήσεως, χρηματοδοτηθείσης υπ’ αυτού, ουδέ θα έχη δικαίωμα ψήφου εις τοιαύτας περιπτώσεις, ή εις οιανδήποτε άλλην περίπτωσιν, η οποία κατά την γνώμην του εμπίπτει εις τα πλαίσια ασκήσεως διοικητικού ελέγχου». Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 